**Pretendenta jautājums:**

**Lūdzam apstiprināt, ka Pretendentiem ir atļauts piesaistīt vienu sertificētu speciālistu vienlaicīgi uz vairākām konkursa nolikuma punktos 6.7.1.-6.7.6. minētajām pozīcijām, ja speciālistam ir atbilstoša kvalifikācija un pieredze**, piemēram, 6.7.1 speciālists ar būvprakses sertifikātu elektroietaišu izbūves darbu vadīšanā līdz 1kV un 6.7.4. atbildīgā persona par elektrodrošību drīkst būt viena persona, un tamlīdzīgi.

**Iepirkuma komisijas skaidrojums:**

 Atbildot uz pretendenta jautājumu, iepirkuma komisija skaidro, ka ņemot vērā darba specifiku, ievērojamo būvdarbu apjomu un Pasūtītāja noteiktos izpildes termiņus, kā arī apstākli, ka būvdarbu laikā tiek nodrošināta nepārtraukta tramvaju kustība, kas ir uzskatāms par atbildību paaugstinošu apstākli, Pasūtītājs darbu izpildes nodrošināšanai paredz, ka pretendents piesaista uz katru no konkursa nolikuma 6.7.1.-6.7.6.punktos minētajām atsevišķu speciālistu, kas seko līdzi un uzrauga un vada būvdarbu norises procesu atbilstoši savai kompetencei, tādejādi samazinot iespējamos riskus gan Pasūtītajam gan pašam Izpildītājam. Vienlaikus skaidrojam, ka ievērojot darba organizācijas projektu, plānoto darbu pa posmiem, apstākli, kad darbs var tikt organizēts maiņās, pretendentam sagatavojot piedāvājumu būtu detalizēti jāapraksta, kā viens atbildīgais speciālists vienlaicīgi varētu veikt kvalitatīvi vairākus savus pienākumus un uzraudzīt būvdarbu norisi būvdarbu laikā (dienas/nakts maiņa) un vairākos posmos. Turklāt jāatzīmē, ka darbu izpildes laikā demontāžas darbus nodrošina Pasūtītājs, taču to secīgo plānošanu un uzraudzību nodrošina Izpildītāja atbildīgie speciālisti.